      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA

        HOTĂRÂREA NR. 121
privind aprobarea schimbului de locuinţe pentru tineri, destinate închirierii, între titularii contractelor de închiriere nr.121269/2008 şi nr.121277/2008
         Consiliul Local al Municipiului Craiova întrunit în şedinţa ordinară din data de 31.03.2016;

   Având în vedere raportul nr.48740/2016 întocmit de Direcţia Fond Locativ şi Control Asociaţii de Proprietari prin care se propune aprobarea schimbului de locuinţe pentru tineri, destinate închirierii, între titularii contractelor de închiriere nr.121269/2008 şi nr.121277/2008;   
    În conformitate cu prevederile art.868 alin.2 şi art.1763 din Codul Civil;             

          Potrivit Hotărârii Consiliului Local al Municipiului Craiova nr.58/2012 referitoare la aprobarea Regulamentului de organizare şi funcţionare al Comisiei Sociale;  

 În temeiul art.36 alin.2 lit.d coroborat cu alin.6 lit. a pct.17, art.45 alin.3, art.61 alin.2 şi art.115, alin.1, lit.b din Legea nr.215/2001, republicată, privind administraţia publică locală;

                                                HOTĂRĂŞTE:

Art.1. Se aprobă  schimbul de locuinţe pentru tineri, destinate închirierii, între Rănoiu Mihaela Denisa, titularul contractului de închiriere nr.121269/26.08.2008, ce are ca obiect locuinţa situată  în municipiul Craiova, str.Potelu, nr.178, bl.R14, sc.1, ap.6 şi Iancu Viorel Mircea, titular al contractului de închiriere nr.121277/26.08.2008, ce are ca obiect locuinţa situată în municipiul Craiova, str.Potelu, nr.178, bl.R14, sc.1, ap.10.
Art.2. Se împuterniceşte Primarul Municipiului Craiova să semneze actele adiţionale de modificare a  contractelor de închiriere identificate la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Fond Locativ şi Control Asociaţii de Proprietari, Rănoiu Mihaela Denisa şi Iancu Viorel Mircea vor aduce la îndeplinire prevederile  prezentei hotărâri.

